A "Red Bull Junior Team" első hivatalos neve RSM Marko volt, ezen a néven 1999 és 2003 között versenyeztek a Formula–3000-s szériában. A Red Bull Junior programot hivatalos keretek közt 2001-ben indították el, az első generáció egyik legígéretesebb tagja, Christian Klien a Jaguar versenyzőjeként 2004-ben debütált a Formula–1-ben, majd a következő két szezonban összesen 28 versenyen kapott szerepet a zöldeket felvásároló Red Bull csapatnál. A program első Formula–1-es futamot nyerő pilótája 2008-ban Sebastian Vettel volt, még a Toro Rosso színeiben az olasz nagydíjon.